TUNTISUUNNITELMA

Luokka-aste: 6. lk

Oppitunnin aihe: Monikulttuurisuus ja ulkopuolisuuden tunne

Tavoitteet: Tavoitteena on, että oppilaat pystyisivät eläytymään toisten ihmisten asemaan, sekä ymmärtämään, että maailma ei näyttäydy kaikille ihmisille samanlaisena.

|  |  |  |  |  |  |
| --- | --- | --- | --- | --- | --- |
| Min /45 | Oppimistavoite | Sisältö | Opetusmuoto | Opettajan toiminta | Oppilaiden toiminta |
| n. 10 min | Ymmärtää, miltä ulkopuolelle jääminen tuntuu; Motivointi | *Pääseekö piiriin* -leikki: Vapaaehtoiset menevät pois huoneesta. Huoneeseen jääneet seisovat piirissä hartiat kiinni toisissaan, puhumatta. Ulkopuolella odottavat kutsutaan paikalle yksi kerrallaan, tehtävänä on päästä piiriin. Mukaan pääsee ainoastaan pyytämällä tai väkivallattomia eleitä käyttäen. Jos osallistuja yrittää rinkiin väkisin, piiri hajaantuu ja muodostuu uudelleen. Vapaaehtoinen jää ulkopuolelle. Kun vapaaehtoinen pyytää tai ystävällisesti esittää toiveen päästä mukaan, piiri avautuu hänelle. Tehtävä puretaan kaikkien vapaaehtoisten keksittyä, miten piiriin pääsee.Miltä tuntui olla ulkopuolinen, miltä tuntui, kun pääsi piiriin, mutta piiri hajosi ja sulki uudestaan ulkopuolelle, ja miten mukaan pääsi? | Ohjattu leikki | Opettajaa ohjeista leikin | Oppilaat toteuttavat leikin ohjeiden mukaan |
| n. 5 min | Ymmärtää ulkopuolisuuden tunnetta maahanmuuttajan näkökulmasta | Katsotaan kuvasarja *MIelikuvia monikulttuurisuudesta* ja keskustellaan niistä | Opettajajohtoinen | Opettaja johtaa keskustelua | Oppilaat osallistuvat keskusteluun |
| n. 15 min | Eläytyminen toisen ihmisen asemaan | Oppilaat saavat kukin paperin, jossa lukee tietty nimi, sukupuoli, ikä, ammatti, asuinpaikka, uskonto sekä perheen alkuperäinen kotimaa. Oppilaat etsivät oman “yhteisönsä”, ja työskentelevät siinä ryhmässä. | Ryhmätyöskentely | Opettaja ohjeistaa ja auttaa | Oppilaat keskustelevat omissa pienryhmissään siitä, minkälaista elämä olisi sinä henkilönä, jonka tiedot paperilla sai. Ryhmät muodostavat yhdessä perheen tai yhteisön, jonka elämästä he kirjoittavat lyhyen esittelyn. |
| n. 10 min | Eläytyminen toisen ihmisen rooliin; Toisten kuunteleminen | Oppilaat käyvät läpi ajatuksia, joita toisen ihmisen rooliin eläytyminen herätti. | Oppilaiden esitykset | Opettaja kuuntelee ja auttaa, jos ryhmä tarvitsee apua keskustelun johtamisessa. | Oppilaat esittelevät omat yhteisönsä toisilleen. |
| n. 5 min |  | Lopuksi kootaan tehtävän herättämiä ajatuksia yhteisesti taululle. | Opetuskeskustelu |  |  |